


בס"ד
חפיפת פאה עצמית
כמה נקודות חשובות לפני---
איזה שמפו להשתמש?
כל שמפו רגיל לשיער טוב גם לפאות, השמפו והמרכך עם הריחות הכי טובים ונספגים הם של חברת 'נקה 7' או של בפנטן.
קשרים בפאה
מאד חשוב לפתוח עם מברשת בעדינות בהברשות מלטה ללמעלה.
ובכל מקרה- לא מתחילים חפיפה כשיש קשר!

האביזרים שתצטרכי-
שמפו, מרכך, מברשת, מגבת, קרם תלתלים וזהו! 
קדימה מתחילים---
לפני החפיפה מסרקים את הפאה, מוציאים קשרים ומשחררים שיער שתפוס בקליפסים. 
מתחילים לסרק את הפאה מהעורף, מברישים בתנועות עדינות מלמעלה כלפי מטה.
החזקת הפאה- בשעת החפיפה מחזיקים את הפאה כשכל הסקין מונח על כף היד, לתוספת נוחות ולשמירה על הסקין.

הפאה מסורקת?
אפשר להתחיל לחפוף-
את החפיפה עושים במים חמימים ונעימים.
מרטיבים את הפאה ושמים שמפו בנדיבות על כל הפאה.
מורחים את השמפו בתנועות חלקות כלפי מטה ומברישים עם המברשת כלפי מטה להחדרת השמפו. שוטפים במים.
יש להקפיד לשפשף את אזור הפוני והעורף ברשת שהם אזורים שומנים יותר.
שוטפים בשמפו פעמיים. ובפעם השניה משרים את הפאה בשמפו כ- 10 דקות.
אחרי ששטפנו טוב את השמפו, מורחים מרכך בנדיבות. מברישים את השיער להחדרת המרכך לתוך הפאה.
שימי לב: אין לשים מרכך באזור הסקין! [יכול לגרום להיווצרות בועה- קשר בתוך הסקין]
משרים את הפאה במרכך כ-20 דקות, שוטפים היטיב וסוחטים את הפאה בעדינות.
מסרקים את הסקין שיתייבש יפה.
מורחים על כף היד קרם תלתלים, ומכווצים את השיער כלפי מעלה, שיווצרו תלתלים.
מניחים את הפאה לייבוש על מגבת לחצי שעה- שעה. אח"כ מניחים את הפאה על ראש בובה.

ואיזה כיף!
הפאה נקיה ונעימה!




